cyanic-selkie/wikianc huggingface dataset:
இரியோ டி செனீரோ (மாநிலம்)
இந்த மாநிலம் பிரேசிலின் மிகச்சிறிய மாநிலங்களில் ஒன்றாகவும் தென்கிழக்கு மண்டலத்தில் மிகச்சிறிய மாநிலமாகவும் உள்ளது. இருப்பினும் பிரேசிலின் மிகப் பெரும் மக்கள்தொகை கொண்ட மாநிலங்களில் மூன்றாவதாக உள்ளது. 2011 கணக்கெடுப்பின்படி 16 மில்லியன் மக்கள் இங்கு வாழ்கின்றனர். நாட்டில் மிகவும் நீளமான கடற்கரை உள்ள மூன்றாவது மாநிலமாக அமைந்துள்ளது.
வெளி இணைப்புகள்
பகுப்பு:பிரேசிலின் மாநிலங்கள்
அசோவெரைட்டு
அசோவெரைட்டு (Ashoverite) துத்தநாக ஐதராக்சைடின் (Zn(OH)2) மூன்று பல்லுரு தோற்றங்களில் ஒன்றாகும். மிகவும் அரிய கனிமமான அசோவெரைட்டு இங்கிலாந்து நாட்டின் தெர்பைசையர் மாகாணத்திலுள்ள சுண்ணாம்புக்கல் வெட்டியெடுக்கப்படும் பள்ளங்களில் முதன் முதலில் 1988 ஆம் ஆண்டு கண்டறியப்பட்டது. செருமனியின் ஆர்சு மலைத் தொடரிலும் நமீபியா நாட்டிலும் கூட அசோவெரைட்டு கிடைக்கிறது.
துத்தநாகத்தின் கனிமமான சுவீட்டைட்டின் பல்லுருவத் தோற்ற மாதிரிகள் எசு. ஏ. ரசுட்டால் ஆய்வகங்களுக்கு அனுப்பப்பட்ட பின்னரே இந்த கனிமம் கண்டுபிடிக்கப்பட்டது. சில மாதிரிகள் பேரைட்டு கனிமமாகத் தோன்றின. ஆனால் மேலதிக பரிசோதனையின் முடிவில் அவை அதற்கு முன்னர் அறியப்படாத தாதுப்பொருள் என்று கண்டறியப்பட்டது.
மேற்கோள்கள்
பகுப்பு:துத்தநாகக் கனிமங்கள் பகுப்பு:ஐதராக்சைடு கனிமங்கள் பகுப்பு:நாற்கோணவமைப்புக் கனிமங்கள் பகுப்பு:ஆக்சைடு கனிமங்கள்
மெகுதி பட்டினம்
மெகுதி பட்டினம் (Mehdipatnam) என்பது இந்தியாவின் ஐதராபாத்தின் தென்மேற்கு பகுதியில் அமைந்துள்ள ஒரு முக்கிய இடமாகும். நிசாமின் ஆட்சிக் காலத்தில் ஐதராபாத் இராச்சியத்தில் வாழ்ந்த அரசியல்வாதியும், அதிகாரத்துவமும் மற்றும் சிறந்த ஆளுமையுமாக இருந்த மெக்தி நவாஸ் ஜங் என்பவரின் பெயரிடப்பட்டது. இது பஞ்சாரா ஹில்ஸ், அமீர்பேட்டை, பேகம்பேட்டை, குக்கட்பள்ளி, நம்பள்ளி, முசீராபாத் போன்ற முக்கிய புறநகர்ப் பகுதிகளிலிருந்து பி.வி. நரசிம்ம ராவ் அதிவேக நெடுஞ்சாலை வழியாக இராஜீவ் காந்தி பன்னாட்டு விமான நிலையத்துடன் இணைப்பை வழங்குகிறது. இது காச்சிபௌலி மற்றும் மாதாபூரின் தகவல் தொழில்நுட்ப நகரத்திலிருந்து 12 கி.மீ தூரத்தில் உள்ளது.
வணிக பகுதி
கடந்த இரண்டு தசாப்தங்களில் இந்த நகரம் மகத்தான வளர்ச்சியைக் கண்டுள்ளது. இது பல புறநகர்ப் பகுதிகளுக்கு வணிகம் செய்யும் மையமாகும். இப்பகுதி எப்போதும் கூட்டத்தால் நிறைந்திருக்கும். 'ரயத்து பஜார்' என்ற ஒரு காய்கறி சந்தை இங்கே உள்ளது. இது புதிய காய்கறிகளை வாங்குவதற்கு நல்ல இடமாக அமைகிறது.
தங்க சந்தை
இப்பகுதியின் மையத்தில் அமைந்துள்ள ஒகாஸ் வளாகத்தில் முஸ்தபா நகைக்கடை, சிறீ கிருட்டிணா நகைக்கடை, டேனிஷ் நகைக்கடை போன்ற உள்ளூர் நகைகள் அமைந்துள்ளன.
தெருவோர வியாபாரிகள்
இந்நகரத்தின் பரபரப்பான சாலைகளில், பொம்மைகள், உணவுகள், பள்ளி மற்றும் கல்லூரி பாடப்புத்தகங்கள் மற்றும் ஆடைகளை விற்கும் ஏராளமான தெரு விற்பனையாளர்களைக் காணலாம். தெருக்களில் வணிகம் கடைகளைப் போலவே வளர்ந்து வருகிறது.
உணவு
இங்குள்ள பல உணவகங்கள் ஐதராபாத் உணவை வழங்குகின்றன. சப்வே, மெக்டொனால்டு, டொமினோஸ், கே எப் சி, கோலி வட பாவ் மற்றும் பிஸ்ஸா ஹட் போன்ற உணவு சங்கிலி கடைகள் சமீபத்தில் இங்கு அமைக்கப்பட்டன. சுவாதி சிற்றுண்டி உணவு விடுதி என்பது பழமையான ஒன்றாகும். இது உள்ளூர் மக்களுக்கு மிகவும் பிடித்தமான உணவு விடுதியாகும். பல துரித உணவு மற்றும் சிற்றுண்டி மையங்கள், தேநீர் கடைகள், ஐஸ்கிரீம் பார்லர்கள் ஆகியவையும் அமைந்துள்ளன.
நங்கைமொழி சொக்கநாச்சியம்மன் கோயில்
நங்கைமொழி சொக்கநாச்சியம்மன் கோயில் தமிழ்நாட்டில் தூத்துக்குடி மாவட்டம், நங்கைமொழி என்னும் ஊரில் அமைந்துள்ள அம்மன் கோயிலாகும்.
மெகுதி பட்டினம்
மேற்கோள்கள்
பகுப்பு:Coordinates on Wikidata பகுப்பு:தெலங்காணாவில் உள்ள ஊர்களும் நகரங்களும்
நங்கைமொழி சொக்கநாச்சியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கூகிள் வரலாறு
கூகிள் ஒரு பிரபலமான தேடுபொறியாகும்.
கூகிள் ஆரம்ப வரலாறு
கூகிள் 1996 ஆம் வருடம் சனவரி மாதம், லாரி பேஜ் (Larry Page) மற்றும் அவரது சக மாணவரான சேர்ஜி பிரின் (Sergey Brin) என்பவரும் தங்கள் கலாநிதிப் பட்டப் படிப்பிற்காக (Ph.D.) கலிபோர்னியாவிலுள்ள ஸ்டான்ஃபோர்ட் பல்கலைக்கழகத்தினால் வழங்கப்பட்ட ஆராய்ச்சிக்கான தலைப்பின் (இணையங்கள் இடையிலான கணித தொடர்பு) முடிவில் தோன்றியதாகும். ஆரம்பத்தில் லாரி பேஜின் ஆராய்ச்சிக்கான விடயமாக மட்டுமே இது இருந்த போதிலும், வெகு விரைவிலேயே சக மாணவரும் நெருங்கிய நண்பருமான சேர்ஜி பிரின் இணைந்து கொண்டார். இவர்கள் இருவரும் தமது ஆய்வை இணைய தேடுபொறிக்கான ஒரு ஆய்வாக முன்னெடுத்தனர். இவர்கள் தாம் சேகரித்த தகவல்களின்படி தேடுபொறியில் தேடப்படும் விடயம் எந்த இணைய பக்கங்களில் உள்ளது என்பதையும் அதன் தொடர்புகளையும் அலசி ஆராய்ந்து தேடுபதிலாக பட்டியலிடுவதே சிறந்த முறை எனவும் முடிவு செய்தனர். இது அப்போது பாவனையில் இருந்த தேடுபொறி தனது தேடும் விடயத்தை எந்த இணையப் பக்கம் அதிகம் கொண்டிருந்ததோ அதன் எண்ணிக்கை வரிசையில் (இறங்கு முகமான வரிசை) பதிலாக (கணினியின் திரையில்) கொடுத்ததை விட, தமது தேடுகருகியானது தேடிய விடையத்தின் பக்கங்களை அலசி தேடுபதிலாக வழங்கும் முறை சிறப்பான தொழில் நுட்பம் என்பதில் நம்பிக்கை கொண்டவர்களாக இருந்தார்கள். இவர்கள் தமது ஆராய்ச்சிக்கு சிறிய தேடு பொறி ராங்டெக்ஸ்(RankDex) வேலைத் திட்டத்தில் இறங்கியும் இருந்தது குறிப்பிடத்தக்கதாகும்.
தேடப்படும் விடயம் அடங்கிய இணையப் பக்கங்களினால் அதிகம் எந்த ஒரு இணையப் பக்கம் இணைக்கப்படுகின்றதோ அதுவே தேடப்படும் விடயத்தின் தொடர்பான பதில் என தமது ஆராய்ச்சியை நியாயப்படுத்தினர். இந்த ஆராய்ச்சி ஸ்டான்ஃபோர்ட் பல்கலைக்கழக பட்டப் படிப்புடன் சம்பந்தமான ஆராய்ச்சி என்பதால் தமது விதிகளை அங்கு பரீட்சித்தும் பார்த்ததோடு கூகிள் தோன்றவும் அடிகோலினர். ஆரம்பத்தில் ஸ்டான்ஃபோர்ட் பல்கலைக்கழகத்தின் இணையப் பக்கங்களை தேடுவதற்காக google.stanford.edu என்ற பெயர் பாவிக்கப்பட்ட போதிலும் பின்னர் கூகிள்.கொம் (google.com) என 1997ம் ஆண்டு செப்ரம்பர் 15ம் நாள் பதிவு செய்யப்பட்டதுடன் 1998 செப்ரம்பர் 15ம் நாள் கூகிள் தனியார் நிறுவனமாகவும் பதியப்பட்டது. 1998 செப்ரம்பர் 7இல் நண்பர் ஒருவரின் கார்த் தரிப்பிட கொட்டகையில் கூகிள் வர்த்தக நோக்குடன் ஆரம்பிக்கப்பட்டது. புதிய நிறுவனத்திற்கு முதலிடுவதில் பலரையும் அணுகி ஒரு வழியாக இறுதியில் 1.1 மில்லியன் டொலர்களை சேர்த்து கொண்டனர்.
மேலும், இவர்கள் ஆரம்பத்தில் மிக தீவிரமாக கூகோல்.கொம் (googol.com) என பெயர் சூட்டுவதில் மிகுந்த ஆர்வமாக இருந்தனர். கூகோல் என்பதன் அர்த்தம் 1 ஐ தொடர்ந்து வரும் 100 பூச்சியங்கள் கொண்ட எண்ணைக் குறிக்கும் பெயராகும். ஆனால், அது சிலிக்கன் பள்ளத்தாக்கு (Silicon Valley) பொறியியலாளர் ஒருவரால் ஏற்கனவே பதிவுசெய்யப்பட்டிருந்ததுடன் அந்தபெயரை அவர் அப்போது விட்டுக் கொடுக்கவும் சம்மதிக்கவில்லை. எனவே, இவர்கள் தமது நிறுவனத்திற்கு தீவிரமாக பெயர் தேடும் போது தவறுதலாக தட்டச்சு செய்தபோது பிறந்ததே "கூகிள்" என்ற புதிய சொல். கார் கொட்டகையில் இருந்து இந்த நிறுவனத்தின் அலுவலகங்கள் 1999ஆம் மார்ச் மாதம் சிலிக்கன் பள்ளத்தாக்கிற்கு மாற்றலாகின. அங்கு வெவ்வேறு இரு இடங்களில் "கூகிள்" இயங்கிய போதிலும் விரைவான வருவாய், வளர்ச்சி காரணமாக பெரிய கட்டிட தொகுதிக்கு வாடகை அடிப்படையில் 2003இல் மாற்றலாயிற்று. அன்றிலிருந்து அதே இடத்திலேயே இருப்பதுடன் அக் கட்டிடத் தொகுதி கூகிள்பிளெக்ஸ் (googolplex) எனவும் பெயர் பெற்றது. பின்பு 2006 இல் 319 மில்லியன் டொலர்களை கொடுத்து அந்த கட்டிடத்தொகுதியை கூகிள் கொள்முதல் செய்து கொண்டது.
கூகிள் தனது எளிமையான தேடி மூலமாக அடிக்கடி உபயோகிக்கும் இணைய பாவனையாளர்களுடன் புதிது புதிதாகவும் பலரையும் கவரத் தொடங்கியது. தேடுபொறியில் தேடப்படும் சொற்களுடன் தொடர்பான விளம்பரங்களை 2000ஆம் ஆண்டில் இருந்து கூகிள் சேர்க்கத் தொடங்கியதோடு விளம்பரங்கள் இணைப் பக்கங்களின் அமைப்பை குலைக்காமலும், இணைப் பக்கங்கள் கணினி திரைகளில் விரைவாக தோன்று வதற்காகவும் ஆரம்பத்தில் எழுத்துருக்களில் மட்டும் வடிவமைக்கப் பட்டிருந்தன. தேடுபொறியில் தேடலை ஒத்த விளம்பரங்கள் கேள்வி மூலமாக அல்லது சொடுக்கப்படும் விகிதத்திலும் விற்கப்படுவதுடன் இவற்றின் ஆரம்ப விலை 0.05 டொலராகவும் உள்ளது. இந்த தேடு விடையத்தை ஒத்த விளம்பரத்தினை இணையத் தளங்களில் காண்பிக்கும் நுட்பமானது Goto.com என்ற நிறுவனமே முன்னோடிகளாக இருந்தார்கள். கோட்டு.கொம் என்ற இதன் பெயர் "ஒவேச்சர் சேர்விசஸ்" (Overture Services) ஆகவும் பின்நாளில் யாகூ! இனால் கொள்முதல் செய்யப்பட்டு "யாகூ சேர்ச் மாக்கெற்றிங்" (Yahoo! Search Marketing) ஆயிற்று. கூகிளுடன் போட்டி ஆகி இருந்த பல புதிய நிறுவனங்களும் இணையத்தள சந்தையில் தோற்று விட "கூகிள்" லாபமீட்டுவதுடன் உறுதியாக வெற்றியீட்டி வருகிறது.
ஆரம்பத்தில் "கூகோல்" (googol) என்பது அதன் அர்த்தம் கண்டு விரும்பப்பட்ட போதிலும் எழுத்துப் பிழைகளுடனான "கூகிள்" என்பது மிகப் பிரபலம் ஆயிற்று. இன்று பெரும்பாலும் ஒவ்வொரு மொழியிலும் அதிகம் பேசப்படும் வினைச் சொல்லாக மாறி விட்ட இதை ஒக்ஸ்ஃபோர்ட் அகராதி 2006இல் சேர்த்ததுடன் அதனை “கூகிள் தேடுபொறியைப் பாவித்து இணையத்தில் தகவல்களைப் பெறுதல்” என்று விளக்கமளிக்கிறது.
பகுப்பு:கூகுள்
வினோத் குமார் குப்தா
வினோத் குமார் குப்தா (Vinod Kumar Gupta) என்ற '''வி. கு. குப்தா'''  (பிறப்பு 10 செப்டம்பர் 1947) ஓய்வு பெற்ற இந்திய நீதிபதி மற்றும் சார்க்கண்டு உயர் நீதிமன்றத்தின் முதல் தலைமை நீதிபதி ஆவார்.
தொழில்
குப்தா தனது ஆரம்பக் கல்வியை உத்தரப் பிரதேசத்திலும், காந்தி நினைவு அறிவியல் கல்லூரி, ஜம்மு மற்றும் காஷ்மீரில் படித்தார். இவர் இளங்கலைச் சட்டப் படிப்பில் தேர்ச்சி பெற்று டெல்லி பல்கலைக்கழகத்தில் பட்டம் பெற்றார். பின்னர் 1970-லிருந்து தில்லி உயர்நீதிமன்றத்தில் சட்டப் பயிற்சியைத் தொடங்கினார். குப்தா தனது வழக்கறிஞர் பணியில் ஜம்மு மற்றும் காஷ்மீரின் தலைமை வழக்கறிஞராகவும், ஜம்மு காஷ்மீர் உயர் நீதிமன்றத்தின் மூத்த மத்திய அரசின் நிலை வழக்கறிஞராகவும் பணியாற்றினார். இவர் சட்டக் குழுவின் நடவடிக்கைகளுடன் தொடர்புடையவர். சட்டக்குழுவின் தலைவர் மற்றும் செயலாளர் பதவிகளை வகித்தார். 1990-ல், குப்தா ஜம்மு காஷ்மீர் உயர் நீதிமன்றத்தின் நீதிபதியாகப் பதவி உயர்த்தப்பட்ட இவர் 1996-ல் கல்கத்தா உயர் நீதிமன்றத்திற்கு மாற்றப்பட்டார். பின்னர் 15 நவம்பர் 2000-ல் சார்க்கண்ட் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இவர் இந்த உயர் நீதிமன்றத்தின் முதல் நிரந்தர தலைமை நீதிபதியாக 5 திசம்பர் 2000 அன்று பதவியேற்றார். இதன் பிறகு நீதிபதி குப்தா 2003-ல் இமாச்சலப் பிரதேச உயர் நீதிமன்றத்தின் தலைமை நீதிபதியாக பணியில் சேர்ந்தார். பணி ஓய்வு பெறுவதற்கு முன்பு அவர் 2 பிப்ரவரி 2008 முதல் செப்டம்பர் 2009 வரை உத்தராகண்டு உயர் நீதிமன்றத்தின் தலைமை நீதிபதியாகவும் பதவி வகித்தார்.
மித்திர வெத்தமுனி
மித்திர வெத்தமுனி (Mithra de Silva Wettimuny, மித்திர வெத்திமுனி, 11 சூன் 1951 – 20 சனவரி 2019) இலங்கை துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் கொழும்பைப் பிறப்பிடமாகக் கொண்டவர்.
வினோத் குமார் குப்தா
மேற்கோள்கள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:வாழும் நபர்கள் பகுப்பு:1947 பிறப்புகள்
மித்திர வெத்தமுனி
பன்னாட்டு விளையாட்டு
வெத்திமுனி ஆரம்பத்தில் 1969/70 ஆம் ஆண்டுப் பகுதியில் பாடசாலைகள் துடுப்பாட்ட அணியின் தலைவராக இந்தியாவில் விளையாடினார். இவ்வணியில் பின்னாளைய இலங்கைத் துடுப்பாட்ட அணித் தலைவர்கள் பந்துல வர்ணபுர, துலிப் மென்டிஸ் ஆகியோருடன் இணைந்து விளையாடினார். 1982 இல் இலங்கை தேர்வுத் துடுப்பாட்டத்தில் விளையாடத் தகுதி பெற்றதை அடுத்து, வெத்திமுனி தேர்வு அணியில் இணைந்து 1983 இல் விளையாடினார்.
வெளி இனைப்புகள்
பகுப்பு:1951 பிறப்புகள் பகுப்பு:2019 இறப்புகள் பகுப்பு:இலங்கைத் துடுப்பாட்டக்காரர்கள் பகுப்பு:கொழும்பு மாவட்ட நபர்கள்
பக்கீர் அப்பா தர்ஹா
பக்கீர் அப்பா வலியுல்லா தர்கா அல்லது பக்கீர் அப்பா தர்கா என்பது இராமநாதபுரம் மாவட்டம், கீழக்கரை அருகில் காஞ்சிரங்குடி கிராமத்தின் அருகில் உள்ள இஸ்லாமிய தர்கா ஆகும். இத்தலம் இராமநாதபுரத்திலிருந்து கிழக்குக் கடற்கரை சாலையில் சுமார் 12 கிமி தூரத்தில் அமைந்துள்ளது. இந்த இடத்தில் மிக ஆழகான கடற்கரை அமைந்துள்ளது. இங்குள்ள கடலில் எந்த அலையும் ஏற்படுவதில்லை என்பது இதன் சிறப்பு, பார்ப்பதற்கு மிகவும் அற்புதமான பகுதியாகும். இதன் கடற்கரை அழகு பார்ப்பதற்கு மிகவும் கண்கொள்ள காட்சியாக இருக்கும்.
இங்கு உரூஸ் என்னும் சந்தனக்கூடு திருவிழா சுமார் இருநூறு ஆண்டுகளாக நடைபெறுகின்றது.
மேற்கோள்கள்
பகுப்பு:தமிழ்நாட்டு தர்காக்கள்
அ. அய்யூப்
'''அ. அய்யூப்''' (பிறப்பு: மே 13 1947) இலக்கிய ஆர்வலர், பத்திரிகையாளர், மயிலாடுதுறையிலிருந்து வெளி வந்த  ’நம்ம ஊரு செய்தி (சிற்றிதழ்)’ மாத இதழின் ஆசிரியர். அனைத்திந்திய மாணிக்க வியாபாரிகள் சங்கத் தலைவர். தற்போது தாய்லாந்து தலைநகர் பேங்காக் நகரில் வசித்து வருகிறார். இலக்கிய ஆர்வம் நிரம்பியவர்.
வணிகம்
ஆங்காங் நகரில் நவமணிகள் வியாபாரியாக வாழ்க்கையைத் துவங்கியவர். தாய்லாந்து, திருச்சி, கொழும்பு போன்ற இடங்களில் தனது நிறுவனத்தின் கிளைகளை நடத்தி வருகிறார். திருச்சி நகரில் ஆண்டு தோறும் நவமணிகள் கண்காட்சி ஒன்றையும் நடத்தி வருகிறார்.
பெற்ற கௌரவங்களும் விருதுகளும்
அமெரிக்கவிலுள்ள அரிசோனா பல்கலைக்கழகத்தின் முனைவர் பட்டம்
மேற்கோள்கள்
பகுப்பு:தமிழக எழுத்தாளர்கள் பகுப்பு:1947 பிறப்புகள் பகுப்பு:இந்திய முஸ்லிம் எழுத்தாளர்கள்
திங்கட்கிழமையில் துவங்கும் சாதாரண ஆண்டு
இது திங்கட்கிழமையில் துவங்கும் சாதாரண ஆண்டுகளுக்கான நாட்காட்டி ஆகும். (உ.ம். கிரிகோரியன் ஆண்டு 1990, 2001, 2007 and மற்றும் 2018 ஜூலியன் ஆண்டு 1918)
மேற்கோள்கள்
பகுப்பு:திங்கட்கிழமை பகுப்பு:கிரெகொரியின் நாட்காட்டி பகுப்பு:யூலியன் நாட்காட்டி
அஸ்ட்ரோ விண்மீன்
அஸ்ட்ரோ விண்மீன் எச்டி என்பது மலேசிய நாட்டு தமிழ் மொழி உயர் வரையறை பொழுதுபோக்கு இலவச செய்மதித் தொலைக்காட்சி சேவை ஆகும். இந்த அலைவரிசை அக்டோபர் 18, 2013 ஆம் ஆண்டு முதல் தென்கிழக்கு ஆசியாவின் இரண்டாவது பெரிய பணக்காரரான த. ஆனந்த கிருஷ்ணன் மற்றும் அஸ்ட்ரோ மலேசியா ஹோல்டிங்சு ஆகியோருக்குச் சொந்தமானது ஆகும். இது தென்கிழக்கு ஆசியாவின் முதல் 24 மணி நேர பொது பொழுதுபோக்கு தமிழ் உயர் வரையறை தொலைக்காட்சி அலைவரிசை ஆகும்.
பர்தியா மாவட்டம்
பர்தியா மாவட்டம் (Bardiya District) (बर्दिया जिल्ला), மத்திய மேற்கு நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டம் மாநில எண் 5-இல் அமைந்த 12 மாவட்டங்களில் ஒன்றாகும். இம்மாவட்ட நிர்வாகத் தலைமையிடம் குலரியா  நகரம் ஆகும்.
அஸ்ட்ரோ விண்மீன்
இந்த தொலைக்காட்சியில் தொடர்கள், நடனம் மற்றும் பாட்டு போட்டி நிகழ்ச்சிகள், பயணக் குறிப்புகள், வாழ்க்கை முறை நிகழ்ச்சிகள், ஆவணப்படங்கள், பிரபல சமையல் நிகழ்ச்சிகள், பாரம்பரிய கர்நாடக இசை நிகழ்ச்சிகள் மற்றும் திரைப்படங்கள் போன்ற பல்வேறு நிகழ்ச்சிகளைக் ஒளிபரப்பாக்குகின்றது.
பர்தியா மாவட்டம்
பர்தியா மாவட்டத்தின் பரப்பளவு 2,025 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 4,26,576 ஆகும்.
அஸ்ட்ரோ விண்மீன்
இது அஸ்ட்ரோ வானவில், வசந்தம் தொலைக்காட்சி, புதுயுகம் தொலைக்காட்சி மற்றும் வேந்தர் தொலைக்காட்சி ஆகியவற்றின் நிகழ்ச்சிகளையும் ஒளிபரப்பு செய்துவருகின்றது. மேலும் 2016 சனவரி 22 முதல் 25 வரை தைப்பூசத் திருவிழாவை 55 மணிநேரம் இடைவிடாமல் நேரலையில் ஒளிப்பரப்பியது. அத்துடன் நீண்ட நேர நேரடி ஒளிபரப்பு விழாவிற்கான கின்னஸ் உலக சாதனையையும் இந்த தொலைக்காட்சி பெற்றுள்ளது.
பர்தியா மாவட்டம்
அமைவிடம்
மத்திய மேற்கு நேபாளத்தில் மாநில எண் 5-இல், 2025 சதுர கிலோ மீட்டர் பரப்பளவில் அமைந்த பர்தியா மாவட்டம், பாங்கே மாவட்டத்தின் மேற்கிலும், நேபாள மாநில எண் 6-இல் உள்ள சுர்கேத் மாவட்டத்தின் தெற்கிலும், நேபாள மாநில எண் 7-இல் உள்ள கைலாலி மாவட்டத்தின் கிழக்கிலும் அமைந்துள்ளது. பர்தியா மாவட்டத்தின் தெற்கில் இந்தியாவின் உத்தரப் பிரதேச மாநிலத்தின் அவத் பகுதியின் லக்கிம்பூர் கேரி மாவட்டம் மற்றும் பகராயிச் மாவட்டங்கள் உள்ளது.
அஸ்ட்ரோ விண்மீன்
வெளி இணைப்புகள்
பகுப்பு:2013 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:மலேசியத் தமிழ்த் தொலைக்காட்சிச் சேவைகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:மலேசியாவில் தொலைக்காட்சி நிலையங்கள்
பர்தியா மாவட்டம்
புவியியல் மற்றும் தட்ப வெப்பம்
பர்தியா மாவட்டத்தின் பெரும் பகுதிகள் தெராய் சமவெளியில் உள்ளதால், வேளாண்மை மற்றும் காடு வளர்ப்பு நன்கு உள்ளது. பர்தியா மாவட்டத்தின் வடக்கில், சிவாலிக் மலைகளில் அமைந்த பர்தியா தேசியப் பூங்கா 968 சதுர கிலோ மீட்டர் பரப்பளவில் அமைந்துள்ளது.
பர்தியா மாவட்டத்தில் கர்னாலி ஆறு பாய்கிறது. இவ்வாற்றில் காணப்படும் அரிய மீன் டால்பின்கள் அழிவின் விளிம்பு நிலையில் உள்ளது.
பர்தியாவின் வடக்கில் உள்ள காடுகளில் தாரு இன பழங்குடி மக்கள் அதிகம் வாழ்கின்றனர். மீன் பிடித்தல் இவர்களது முக்கியத் தொழில் ஆகும்.
நகராட்சிகள் மற்றும் கிராம வளர்ச்சி சபைகள்
பர்தியா மாவட்டத்தில் இரண்டு நகராட்சிகளும், முப்பத்தி மூன்று கிராம வளர்ச்சி மன்றங்களும் உள்ளது.
மேற்கோள்கள்
லும்பினி மாநிலம்
தசாவதாரக் கோயில்
விஷ்ணு கோயில் அல்லது தசாவதாரக் கோயில் (Vishnu Temple),  குப்தர்கள் காலத்திய கோயிலாகும். இக்கோயில் மத்திய இந்தியாவின் உத்தரப் பிரதேச மாநிலத்தின் லலித்பூர் மாவட்டத்தில் உள்ள தியோகர் எனும் ஊரில் உள்ளது. இக்கோயில் ஏறத்தாழ கி பி 500-ஆம் ஆண்டில் குப்தர்கள் காலத்தில் கட்டப்பட்டதாகும். பண்டைய இந்து சமயக் கோயில்களில் இன்றளவும் உள்ள மணற்கல்லால் கட்டப்பட்ட கோயிலாகும். இக்கோயில் வளாகத்தில் விஷ்ணுவின் தசாவதாரக் காட்சிகளை வெளிப்படுத்தும் அழகிய சிற்பங்களும் மற்றும் சமண தீர்த்தங்கரர்களின் சிற்பங்களும் உள்ளது. இக்கோயில் குப்தர்களின் கட்டிடக் கலை மற்றும் சிற்பக் கலையை ஆராய உதவும் ஆதாரங்கள் அதிகம் கொண்டதாகும். இக்கோயில் பஞ்சயாதன கட்டிடக் கலை நயத்தில் கட்டப்பட்ட கோயில்களில் ஒன்றாகும்.
இக்கோயில் விஷ்ணுவிற்கு அர்ப்பணிக்கப்பட்ட கோயிலாகும். இக்கோயிலில் இந்து சமய கடவுளர்களின் சிற்பங்களும், சின்னங்களும் உள்ளது. இக்கோயில் மணற்கல் மற்றும் செங்கற்களால் கட்டப்பட்டதாகும்.
இந்த தசாவதாரக் கோயில் குப்தர்களின் அழகிய இந்துக் கட்டிடக் கலைக்கு சிறந்த சான்றாக விளங்குகிறது. கி பி ஐந்தாம் நூற்றாண்டில் குப்தர்கள் காலத்தில் கட்டப்பட்ட இக்கோயில் தற்போது சிதிலமடைந்த நிலையில் உள்ளது.
வரலாறு
திருமாலுக்கு அர்பணிக்கப்பட்ட குப்தர்களின் இக்கோயிலை, ஆங்கிலேயரான கேப்டன் சார்லஸ் ஸ்டிராகன் என்பவர் முதலில் கண்டுபிடித்தார். இது வட இந்தியாவின் முதல் பஞ்சயாதனக் கோயில் ஆகும். அலெக்சாண்டர் கன்னிங்காம் என்ற பிரித்தானியர் இக்கோயிலுக்கு தசவதாரக் கோயில் எனப் பெயரிட்டார்.
கோயில் கட்டிட அமைப்பு
இக்கோயில் பஞ்சயாதன கட்டிடக் கலை நயத்தில் கட்டப்பட்ட கோயில்களில் ஒன்றாகும். தசாவதாரக் கோயில், வட இந்தியாவில் விமானத்துடன் கட்டப்பட்ட முதல் கோயிலாகும். இக்கோவிலின் அடித்தளத்தளத்தில் தாழ்வாரமும், உயரமான பீடத்துடன் கட்டப்பட்டுள்ளது. இக்கோயில் பாழடைந்த நிலையில் இருந்தபோதும் "நிர்ப்பந்திக்கும் முன்னிலையில்" உள்ளது. மேற்கு திசை நோக்கிய இக்கோயிலின் முக்கிய கருவறையின் மூலவர் மீது சூரிய ஒளி விழும் வண்ணம் கட்டப்பட்டுள்ளது.
சிற்பங்கள்
தசாவதாரக் கோயில் சுவர்களில் புனித ஆறுகளின் தெய்வங்களான யமுனை மற்றும் கங்கை, நர-நாராயணன், கஜேந்திர மோட்சம், ஆதிசேஷனை படுக்கையாக கொண்ட திருமால், ஆதிசேஷனை இருக்கையாக கொண்ட பெருமாள் சிற்பங்கள் உள்ளது. கோயில் சுவரின் கீழ் வரிசையில் திரௌபதியுடன் பாண்டவர்கள் நின்றிருக்கும் சிற்பங்கள் உள்ளது.
வெளி இணைப்புகள்
பகுப்பு:இந்திய இந்துக் கோயில்கள் பகுப்பு:சிதிலமடைந்த கோயில்கள் பகுப்பு:வைணவ தலங்கள் பகுப்பு:குப்தப் பேரரசு பகுப்பு:இந்தியத் தொல்லியற்களங்கள் பகுப்பு:இந்துக் கோயில் கட்டிடக்கலை பகுப்பு:உத்தரப் பிரதேச இந்துக் கோயில்கள் பகுப்பு:குப்தர் கட்டிடக்கலை
குருவன்மேடு கிராமம் உள்ளவூர் அம்மன் கோயில்
குருவன்மேடு கிராமம் உள்ளவூர் அம்மன் கோயில் தமிழ்நாட்டில் காஞ்சிபுரம் மாவட்டம், குருவன்மேடு கிராமம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உள்ளவூர் அம்மன் சன்னதியும், துளுக்கானத்தம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கூழ்வார்த்தல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கட்டார் தூதரகங்களின் பட்டியல்
இது தூதரகங்களின் பட்டியல், கட்டார். கட்டார் தனது 1971 ஆம் ஆண்டின் சுதந்திரத்திற்குப் பிறகு உலகளவில் தூதரகங்களை அமைத்துள்ளது.
வெளி இணைப்புகள்
பகுப்பு:கத்தார்
கொடுங்கால் ஊராட்சி
கொடுங்கால் ஊராட்சி (Kodungal Gram Panchayat), தமிழ்நாட்டின் விழுப்புரம் மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2445 ஆகும். இவர்களில் பெண்கள் 1186 பேரும் ஆண்கள் 1259 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீர்ப்போக்கு
நீர்ப்போக்கு (Dehydration ) உடல் நீரின் மிதமிஞ்சிய இழப்பாக வரையறுக்கப்பட்டுள்ளது. நேர்ப்பொருளாகப் பார்த்தால் ஒரு பொருளிலிருந்து(ὕδωρ) நீரை வெளியேற்றுதல் என்று பொருள்படும், எனினும் உடலியக்கப் பொருளில் பார்த்தால், ஒரு உயிர்ப்பொருளின் உள்ளுக்குள்ளேயான திரவப் பற்றாக்குறையைக் குறிக்கிறது.
மூன்று முக்கிய வகையான நீர்ப்போக்குகள் இருக்கின்றன: ஹைபோடோனிக் (முதன்மையாக ஒரு எலக்ட்ரோலைட்ஸ் இழப்பு, குறிப்பாக சோடியம்), ஹைபெர்டோனிக் முதன்மையாக நீரின் இழப்பு), மற்றும் ஐசோடோனிக் (நீர் மற்றும் எலக்ட்ரோலைட்ஸின் சரிசமமான இழப்பு). மனிதர்களில், இதுவரை நீர்ப்போக்கு வகையில் மிகச் சாதாரணமாகக் காணக்கூடியதாக இருப்பது ஐசோடோனிக் (ஐசோனாடிரேயிமிக்) நீர்ப்போக்கு, இது ஹைபோவோலிமியாவுடன் பயனுள்ள முறையில் சரிநிகராய் கொள்ளப்படுகிறது, ஆனால் நீர்ப்போக்கு ஏற்பட்ட நபர்களுக்கு சிகிச்சை அளிக்கும்போது ஹைபோடோனிக் அல்லது ஹைபெர்டோனிக் நீர்ப்போக்குடன் ஐசோடோனிக்கை வேறுபடுத்துவது முக்கியமானதாக இருக்கலாம். உடற்கூறு வகையில், நீர்ப்போக்கு, அவ்வாறான பெயர் கொண்டிருந்தபோதிலும், வெறுமனே நீர் இழப்பு என்று பொருள்படுவதில்லை, நீர் மற்றும் கரைந்த பொருட்கள் (முக்கியமாக சோடியம்) அவை இரத்த பிளாஸ்மாவில் எவ்வாறு இருக்கிறதோ அந்த அளவுக்குத் தோராயமான சம அளவில் வெளியேறுகிறது என்பதைப் புரிந்துகொள்ளவேண்டியது மிகவும் அவசியம்.
ஹைபோவோலிமியாவிடமிருந்து வேறுபடுதல்
ஹைபோவோலிமியா திட்டவட்டமாக இரத்த பிளாஸ்மா அளவில் குறைதலையே குறிப்பிடுகிறது. மேலும் ஹெபோவோலிமியா நீர்ப் பற்றாக்குறையை, அளவின் பொருளில் மட்டுமே குறிக்கிறதே தவிர திட்டவட்டமாக நீரையே அல்ல.
எனினும், நிலைமைகள் வழக்கமாக ஒரே நேரத்தில் தோன்றும்.
மனிதர்களில் நீர்ப்போக்கு ஏற்படுவதற்கான மருத்துவக் காரணங்கள்
மனிதர்களில், நீர்ப்போக்கு பரந்துவிரிந்த நோய்களாலும் உடலில் உள்ள நீர்ச் சம நிலையைச் சேதப்படுத்தும் நிலைகளாலும் ஏற்படலாம். அவற்றுள் அடங்குபவை:
நோய் அறிகுறிகள் மற்றும் முன்கணிப்பு
நீர்ப்போக்கு அறிகுறிகள் பொதுவாக ஒருவரின் சாதாராண நீர் அளவில் 2% இழந்துவிட்ட பின்னரே கவனிக்கப்படுகிறது. ஆரம்பத்தில், தாகம் மற்றும் அசௌகரியமாக உணர்கிறார், அத்துடன் பசியின்மை மற்றும் உலர்ந்த தோல் ஆகியவையும் ஏற்பட வாய்ப்பிருக்கிறது. இதைத் தொடர்ந்து மலச்சிக்கல் கூட ஏற்படலாம். உடற்பயிற்சி விளையாட்டு வீரர்கள் 30% வரை செயல்புரியும் தன்மையை இழக்கலாம் மேலும் முகம்சிவத்தல், குறைந்த பொறையுடைமை, விரைவான இதயத் துடிப்புகள், அதிகரித்த உடல் உஷ்ணங்கள், மற்றும் விரைந்து ஏற்படும் களைப்பு ஆகியவற்றையும் அனுபவிக்க நேரும்.
குறைந்த நீர்ப்போக்கு நோய் அறிகுறிகளில், தாகம், குறைந்த சிறுநீர் அளவு, வழக்கத்துக்கு மாறான கருமையான சிறுநீர், விவரிக்கமுடியாத சோர்வுகள், எரிச்சல் தன்மை, அழும்போது கண்ணீர் இன்மை, தலைவலி, உலர்ந்த வாய், ஆர்த்தோஸ்டாடிக் ஹைபோடென்ஷன் காரணமாக எழுந்து நிற்கும்போது மயக்கம், மற்றும் சில நிலைகளில் தூக்கமின்மையைக் கூட ஏற்படுத்தலாம். இரத்தப் பரிசோதனைகள் ஹைபெரால்புமிநேமியாவைக் காட்டலாம்.
அதிகமான நீர் இழப்புடன் நோய் அறிகுறிகளும் தீவிரமாக அதிகரிக்கிறது. பிளாஸ்மா அளவு மற்றும் இரத்த அழுத்தம் குறைந்துவிட்டதை ஈடுகொடுப்பதற்கு, ஒருவரின் இதயம் மற்றும் சுவாசிக்கும் அளவுகள் அதிகரிக்கின்றன, அதேநேரத்தில் குறைந்துவிட்ட வியர்வை காரணமாக உடல் உஷ்ணம் அதிகரிக்கலாம். 5% முதல் 6% நீர் இழப்பினால் ஒருவர் தடுமாற்றம் அல்லது தூக்கம் கொள்ளலாம், தலைவலி அல்லது குமட்டல்களை அனுபவிக்கலாம், மேலும் கை கால்களில் அளவுக்கு மீறிய உணர்தல் மூலம் கூச்சமூட்டத்தை உணரலாம். 10% முதல் 15% வரையிலான திரவ இழப்புடன், தசைகள் வலிப்பு நோயாக மாறலாம், தோல் சுருங்கலாம் மற்றும் மடிப்புகள் உண்டாகலாம் (குறைக்கப்பட்ட தோல் நிலைமை), பார்வை மங்கலாம், சிறுநீர் கழித்தல் வெகுவாக குறைந்து வலியுடையதாக இருக்கும் மேலும் மூளைக் கோளாறு தொடங்கலாம். 15%க்கும் மேலான இழப்புகள் வழக்கமாக உடனடி மரணத்தை ஏற்படுத்தும்.
50 வயதுக்கும் மேற்பட்ட நபர்களில், உடலின் தாக உணர்வு குறைந்துவிடும் மேலும் வயது கூடிக்கொண்டே இருக்க தொடர்ந்து நலிவடைந்து கொண்டே இருக்கும். பல மூத்த குடிமக்கள் நீர்ப்போக்கு அறிகுறிகளால் அவதிப்படுகிறார்கள். அதிகமான வெப்ப வானிலைகளின் போது ஹைபெர்தெர்மியாவுடனான நீர்ப்போக்கு வயோதிகர்களில் மரணத்தை ஏற்படுத்துகிறது.
வயிறு குடல்கள் பாதையில் ஏற்படும் நோய்கள் பல்வேறு வழிகளில் நீர்ப்போக்கிற்கு இட்டுச்செல்லும். சுய-கட்டுப்பாட்டு காய்ச்சலாக இருக்கவேண்டிய நீர்ப்போக்கு அவ்வப்போது ஒரு பெரும் சிக்கலாக மாறிவிடுகிறது. மரணம் ஏற்படுத்தும் அளவுக்கும் கூட திரவ இழப்பு தீவிரமடையலாம்.
இறந்துவிட நினைக்கும் முடிவுகட்டத்திலிருக்கும் உடல்நலமற்ற நோயாளிகளுக்கு, போதிய வலி மருந்துகளை சேர்ப்பதன்மூலம், நீர்ப்போக்கினால் ஏற்படும் மரணம் பொதுவாக அமைதியாக இருந்திருக்கிறது என்றும் கடுந்துன்பத்துடன் தொடர்பில்லை என்றும் பல்வேறு ஆய்வுகள் காட்டுகின்றன.
சிகிச்சைமுறைகள்
குறைந்த நீர்ப்போக்குக்கான சிகிச்சையாக பெரும்பாலும் நீரைப் பருகுவதும் திரவ இழப்பை நிறுத்துவதும் தான் மிகவும் பலனளிக்கக்கூடியதாக இருக்கும் எனக் கருதப்படுகிறது. வெறும் தண்ணீர் இரத்த பிளாஸ்மாவின் அளவை மட்டுமே திரும்பப்பெறுகிறது, கரைந்த நிலைகள் மீண்டும் நிரப்பப்படுவதற்கு முன்னர் தாகம் எடுக்கும் இயங்குமுறையை தடுத்து நிறுத்துகிறது. வாந்தியெடுத்தல் மற்றும் வயிற்றுப்போக்கினால் ஏற்பட்ட திரவ இழப்பைக் கெட்டியான உணவுகள் ஈடு செய்யலாம்.
மிகவும் தீவிரமான நிலைகளில், நீர்ப்போக்கு நிலையைத் திருத்தம் செய்வது, வாய்வழி ரீஹைட்ரேஷன் நோய்சிகிச்சை அல்லது நரம்புஊடாகச் செலுத்தப்பெறுகிற நோய்சிகிச்சை மூலம் தேவையான நீர் மற்றும் எலக்ட்ரோலைட்கள் ரீஹைட்ரேஷன் மீண்டும் நிரப்பப்படுவதன் மூலம் நிறைவேற்றலாம். மிகத் தீவிரமான நிலைமையில் சுத்தமான தண்ணீர் கிடைக்கப்பெறாத நிலையிலும் கூட (உ-ம்: கடல் அல்லது பாலைவனத்தில் இருக்கும்போது), கடல்நீர் அல்லது சிறுநீரைக் குடிப்பதும் கூட உதவாது, அதே போல் மதுபானம் எடுத்துக்கொள்வதும் கூட உதவாது. திடீரென்று உட்புகும் கடல் நீரிலிருந்து உடலுக்குச் செல்லும் உப்பு உயிரணுக்களில் நீர்ப்போக்கை ஏற்படுத்தி சிறுநீரகங்கள் அதிக பளு பெற்று செயலிழந்துவிடுவதாகப் பெரும்பாலும் எண்ணப்படுகிறது, ஆனால் சிறுநீரகங்கள் செயலிழக்கத் தொடங்குவதற்கு முன்னர் ஒரு சராசரி பெரியவர் ஒரு நாளைக்கு 0.1 லிட்டர் கடல்நீரைக் குடிக்கலாம் என்று கணக்கிடப்பட்டுள்ளது.
நீர்ப்போக்கின் தீவிரமான நிலைமைகளுக்கு, அங்கு மயக்கமடைதல், சுயநினைவற்றிருத்தல், அல்லது இதர தீவிரமான தடையேற்படுத்தும் நோய் அறிகுறிகள் இருக்கும் இடங்களில், (நோயாளி தெளிவாக நிற்க முடியாமல் அல்லது யோசிக்க முடியாமல் இருந்தால்) அவசரநிலை கவனிப்பு தேவைப்படுகிறது. சரியான அளவிலான மாற்று எலக்ட்ரோலைட்ஸ்களைக் கொண்டிருக்கும் திரவங்கள் வாய்வழியாக அல்லது நரம்புகளுக்கு ஊடாக கொடுக்கப்பட்டு தொடர்ச்சியான எலக்ட்ரோலைட் நிலைமை மதிப்பாய்வு செய்யப்படுகிறது; மிகவும் தீவிரமான நிலைகளைத் தவிர எல்லாவற்றிலும் முழுமையான தீர்வே வழக்கமாய் இருக்கிறது.
நீர்ப்போக்கைத் தவிர்த்தல்
போதிய அளவுக்கு நீர் பருகுவதன் மூலம் நீர்ப்போக்கு சிறப்பாகத் தவிர்க்கப்படுகிறது. வியர்த்தல் மூலம் இழக்கப்படும் நீரின் அளவு எந்த அளவுக்கு அதிகமாக இருக்கிறதோ, அதை ஈடுசெய்வதற்கும் நீர்ப்போக்கு ஏற்படாமல் தவிர்ப்பதற்கும், அந்த அளவுக்கு நீரை எடுத்துக்கொள்வதும் அதிகரிக்கப்படவேண்டும். ஒட்டுமொத்த உடல் நீரில் பெரும் அளவு பற்றாக்குறை அல்லது அதிகரிப்பை உடல் தாங்கமுடியாத காரணத்தால், நீர் எடுத்துக்கொள்வது இழப்புக்கு உடன் நிகழ்கிற தன்மையாக இருக்கவேண்டும் (அதாவது, ஒருவர் வியர்த்துக்கொண்டிருந்தால், அவர் அவ்வப்போது கொஞ்சம் கொஞ்சமாக தண்ணீர் குடித்துக்கொண்டே இருக்கவேண்டும்).
வழக்கமான செயல்பாடுகளில் ஒரு நபர் அதிக அளவில் வியர்க்கவில்லை என்றால், நீரைப் பராமரிக்கத் தாகம் எடுக்கும்போது மட்டுமே பருகினால் போதுமானதாக இருக்கும். எனினும், உடற்பயிற்சிகளின்போது நீர்ப்போக்கு வராமல் தடுப்பதற்குத் தாகத்தை மட்டுமே நம்பியிருப்பது போதாததாக இருக்கும். வெப்பமான சூழல்களில் அல்லது 65 வயதுக்கும் மேற்பட்டவர்களிடத்தில் இது குறிப்பாக உண்மையாக இருக்கிறது. ஒரு உடற்பயிற்சி அமர்வுக்கு, உடற்பயிற்சியின்போது எந்த அளவுக்கு திரவம் தேவைப்படுகின்றது என்பதை துல்லியமாக கணக்கிடுவதற்கு ஒரு வழக்கமான உடற்பயிற்சி அமர்வுக்கு முன்னரும் உடற்பயிற்சியின்போது எந்த அளவுக்குத் திரவம் இழப்பேற்பட்டது என்பதைக் கண்டறிவதற்கு பின்னரும் பொருத்தமான எடை அளவீடுகளைச் செய்வதன் மூலம் முடிவுசெய்யலாம்.
மிதமான நிலையில் உடலுக்குத் தேவையான அளவுக்கு மீறி நீரைப் பருகுவது குறைந்த இடர்ப்பாட்டினையே கொண்டிருக்கிறது, ஏனெனில் சீறுநீரகங்கள் பெருமளவு பாதுகாப்புடன்தான் எந்தவொரு அதிகமான நீரையும் சிறுநீர் மூலம் வெளியேற்றும்.
வெப்ப அல்லது ஈரப்பத சூழல்களில் அல்லது கடுமையான உழைப்பின்போது நீர்ப்போக்கினைத் தவிர்ப்பதற்கான ஒரு பயனுள்ள அனுபவ ரீதியிலான விதிமுறையாக இருப்பது சிறுநீர் கழிக்கும் நேரம் மற்றும் பண்பினைக் கண்காணிப்பதை உள்ளடக்கியிருக்கிறது. ஒவ்வொரு 3-5 மணிநேரத்திற்கு முழு சிறுநீர்ப்பை நிரம்பலை ஒருவர் பெற்று சிறுநீரும் சிறிதே நிறம்பெற்றிருந்தால் அல்லது நிறமற்றதாக இருந்தால், நீர்ப்போக்கு ஏற்பட்டுக் கொண்டிருக்கவில்லை என்னும் சாத்தியக்கூறுகளைக் கொண்டிருக்கிறது; சிறுநீர் கனத்த நிறத்தைக் கொண்டிருந்தால் அல்லது சிறுநீர் பல மணி நேரங்களுக்குப் பின்னரே ஏற்படுகிறது அல்லது ஏற்படாமலே இருந்தால், சரியான ஹைட்ரேஷனைப் பராமரிக்க உள்ளெடுக்கப்படும் நீர் போதாததாக இருக்கும்.
வியர்த்தல் மூலம் பெரும் அளவு நீர் இழக்கப்பட்டு உடன்நிகழ்வாக பருகுவதன் மூலம் ஈடுசெய்வது, சரியான எலக்ட்ரோலைட் சமநிலையைப் பராமரிப்பது ஒரு சிக்கலாக ஆகிவிடுகிறது. வியர்த்தல் தொடர்பாக ஹைபெர்டோனிக் அல்லது ஹைபோடோனிக்காக இருக்கும் திரவங்களைப் பருகுவது கடுமையான விளைவுகளை ஏற்படுத்தும், (முக்கியமாக ஹைபோடாட்ரிமியா அல்லது ஹைபெர்நாட்ரிமியா), ஏனெனில் ஒட்டுமொத்த நீரின் அளவு விகிதம் அதிகரித்துவிடுகிறது.
வாந்தியெடுத்தல் அல்லது வயிற்றுப்போக்கு போன்ற அசாதாரண வழிமுறைகளில் நீர் இழப்பு ஏற்பட்டால், ஒரு விரைவான ஏற்றத்தாழ்வினை உருவாக்கி அது மருத்துவ அவசரநிலையாகிவிடும்.
புற இணைப்புகள்
பகுப்பு:நோய்கள் பகுப்பு:இறப்புக் காரணிகள் பகுப்பு:கூகுள் தமிழாக்க மருத்துவக் கட்டுரைகள்
செட்டிக்குழி அய்யனார் கோயில்
செட்டிக்குழி அய்யனார் கோயில் தமிழ்நாட்டில் அரியலூர் மாவட்டம், செட்டிக்குழி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாய ரம்பை
மாய ரம்பை 1952 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் கே. ரகுராமைய்யா, என். டி. ராமராவ் மற்றும் பலரும் நடித்துள்ளனர்.
பகுப்பு:1952 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மகா சதாசிவ மூர்த்தி
சிவபெருமான் இருபத்தி ஐந்து தலைகளும், ஐம்பது கைகளையும் கொண்ட திருக்கோலம் மகா சதாசிவ மூர்த்தி என்று அழைக்கப்படுகிறது. இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.
திருவுருவக் காரணம்
மகா சதாசிவ மூர்த்தி கைலையில் உள்ளார். இவரைச் சுற்றி, இருபத்தி ஐந்து மூர்த்திகளும் இருப்பதாகவும், ருத்ரர்களும், சித்தர்களும், முனிவர்களும் வணங்கக்கூடியவராகவும் இருக்கிறார்.
தரிசன இடங்கள்
மதுரை மீனாட்சி சுந்தரேசுவரர் கோயிலின் அங்கயற்கண்ணி அம்மையின் கிழக்கு முதற் கோபுரத்திலும், காஞ்சிபுரம் கரகரேசுவர்ர் கோயிலின் விமானம், வைத்தீசுவரன் கோயில் கோபுரம், தில்லைக் கோயில் கோபுரம் ஆகியவற்றில் சுதை வடிவில் மகா சதாசிவ மூர்த்தி வடிவம் காணப்படுகிறது.
மேற்கோள்கள்
பகுப்பு:சிவ உருவத்திருமேனிகள்
ஏ. ஜே. முஹம்மது சாலி
'''ஏ. ஜே. முஹம்மது சாலி''' இலங்கை திருகோணமலை மூர் வீதியில் வசித்துவரும் இவர் ஓர் இலக்கிய ஆர்வலரும், எழுத்தாளருமாவார். இவரது படைப்புகள் பல்வேறு பரிசில்களை வென்றுள்ளன.
வெளி இணைப்புகள்
பகுப்பு:இலங்கை முஸ்லிம் எழுத்தாளர்கள்
ஹேமந்த விக்கிரமரத்ன
ஹேமந்த விக்கிரமரத்ன (Hemantha Wickramaratne, பிறப்பு: பிப்ரவரி 21. 1971), இவர் 1993 இல் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் கொழும்பைப் பிறப்பிடமாகக் கொண்டவர்.
ஆலெக்சு செயல்முறை
ஆலெக்சு செயல்முறை (Halex process) வேதியியலில் அரோமாட்டிக் குளோரைடுகளை அவற்றுடன் தொடர்புடைய அரோமாட்டிக் புளோரைடுகளாக மாற்ற உதவுகிறது. வினையில் ஆலைடுகள் பரிமாறப்படுவதால் இப்பெயர் உருவாக்கப்பட்டது. இருமெத்தில்சல்பாக்சைடு மற்றும் நீரற்ற பொட்டாசியம்புளோரைடில் உள்ள அரைல் குளோரைடு கரைசலை 150-250 பாகை செல்சியசு வெப்பநிலைக்கு சூடாக்கும் நடைமுறை இவ்வினையில் பின்பற்றப்படுகிறது. பொட்டாசியம் குளோரைடு இவ்வினையில் உற்பத்தி செய்யப்படுகிறது. குறிப்பாக நைட்ரோ குழு பதிலீடு செய்யப்பட்ட அரைல் குளோரைடுகள் ஆலெக்சு செயல்முறையில் பயன்படுத்தப்படுகின்றன. இதே செயல்முறையில் பின் வரும் வேதிவினைகள் வணிகமுறையில் பின்பற்றப்படுகின்றன.
மேற்கோள்கள்
பகுப்பு:பீனைல் சேர்மங்கள் பகுப்பு:புளோரோ அரீன்கள்
செவ்வாய்க்கிழமையில் துவங்கும் சாதாரண ஆண்டு
மேற்கோள்கள்
பகுப்பு:கிரெகொரியின் நாட்காட்டி பகுப்பு:யூலியன் நாட்காட்டி பகுப்பு:செவ்வாய்க்கிழமை
மாப்பிள்ளை (1952 திரைப்படம்)
மாப்பிள்ளை 1952 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், பி. வி. நரசிம்ம பாரதி, வி. கே. ராமசாமி மற்றும் பலரும் நடித்திருந்தனர்.
தென்பாறை செறு கோல் பகவதி கோயில்
தென்பாறை செறு கோல் பகவதி கோயில் தமிழ்நாட்டில் கன்னியாகுமரி மாவட்டம், தென்பாறை என்னும் ஊரில் அமைந்துள்ள அம்மன் கோயிலாகும்.
கருமாபாளையம் ஊராட்சி
கருமாபாளையம் ஊராட்சி (Karumapalayam Gram Panchayat), தமிழ்நாட்டின் திருப்பூர் மாவட்டத்தில் உள்ள அவினாசி வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2157 ஆகும். இவர்களில் பெண்கள் 1068 பேரும் ஆண்கள் 1089 பேரும் உள்ளனர்.
தென்பாறை செறு கோல் பகவதி கோயில்
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கருமாபாளையம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இம்பூர்
இம்பூர் (Impur) நகரம் இந்தியாவின் நாகாலாந்து மாநிலத்திலுள்ள ஒரு சட்டப் பேரவைத் தொகுதியாகும். அமெரிக்க சமயப்பரப்பு நிறுவனங்கள் மூலம் 1894-ஆம் ஆண்டில் ஒரு சமயப்பரப்பு மையமாக இந்நகரம் நிறுவப்பட்டது. 1897 ஆம் ஆண்டு பேராலயச் சங்கம் நிறுவப்பட்டபோது இந்நகரம் அச்சங்கத்தின் தலைமையிடமாக உருவாகி இன்றுவரை செயல்பட்டு வருகிறது. நாகாலாந்திலுள்ள பேராலயங்களின் தலைமையிடமாக விளங்கும் இத்தலைமையகத்துடன் 159 பேராலயங்கள் இணைந்து செயற்படுகின்றன. மோகோக்சங் நகருக்கு வெளியே 15 கிலோமீட்டர் தொலைவில் இந்நகரம் உள்ளது. இம்பூரில் ஒரு மேல்நிலைப்பள்ளி, மருத்துவமனை மற்றும் ஒரு பேராலயம் ஆகியன இருக்கின்றன. சங்கிராட்சு, மோபங்குக்கெட் மற்றும் இலாங்யங்கு போன்ற கிராமங்கள் இம்பூரைச் சூழ்ந்துள்ளன.
மேற்கோள்கள்
பகுப்பு:மோகோக்சுங் மாவட்டம் பகுப்பு:நாகாலாந்து மாநிலத்திலுள்ள ஊர்களும் நகரங்களும்
சான் ஒசே, கோஸ்ட்டா ரிக்கா
சான் ஒசே (San José) கோஸ்ட்டா ரிக்கா நாட்டின் தலைநகரமும் மிகப்பெரிய நகரமும் ஆகும். 1738இல் உருவாக்கப்பட்ட இந்நகரத்தில் 346,799 மக்கள் வசிக்கிறார்கள்.
பகுப்பு:நடு அமெரிக்கத் தலைநகரங்கள் பகுப்பு:கோஸ்ட்டா ரிக்கா பகுப்பு:வட அமெரிக்கத் தலைநகரங்கள்
புதன்கிழமையில் துவங்கும் சாதாரண ஆண்டு
மேற்கோள்கள்
பகுப்பு:புதன்கிழமை பகுப்பு:கிரெகொரியின் நாட்காட்டி பகுப்பு:யூலியன் நாட்காட்டி
வள்ளுவப்பாக்கம் காலனி மாரியம்மன் கோயில்
வள்ளுவப்பாக்கம் காலனி மாரியம்மன் கோயில் தமிழ்நாட்டில் காஞ்சிபுரம் மாவட்டம், வள்ளுவப்பாக்கம் காலனி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வளங்களை திரட்டுதல்
திரட்டல் என்பது பயன்பாட்டிற்காக அல்லது ஒருங்கிணைந்த இலக்கை அடைய ஒரு பொருளை தயாராக உருவாக்குவதும், ஒழுங்கமைப்பதும் ஆகும். வளங்களை அணிதிரட்டுவதன் மூலம் பூட்டப்பட்ட வளங்களை விடுவிக்க முடியும்.
ஒவ்வொரு நாட்டிலும் உள்நாட்டு வளங்கள் என அழைக்கப்படும் நாட்டின் எல்லைக்குள்ளேயே பொருளாதார ஆதாரங்கள் உள்ளன. ஆனால் பெரும்பாலும் அவை கூட்டு பயன்பாட்டிற்காக கிடைக்கவில்லை. நடைமுறைக்கு ஒப்பிடும்போது பயன்படுத்தப்படும் வளங்களின் சதவீதம் மிகவும் குறைவாக உள்ளது. ஒரு நாடு வளர, அதன் ஆதாரங்களை அடையாளப்படுத்தி, அணிதிரட்டுவது அவசியம். இது எளிமையான பயன்பாட்டிற்கும் மத்திய மற்றும் மாநில அளவிலான திட்டமிடளுக்கும் கிடைக்க வேண்டும்.
எனவே வளங்களை திரட்டுவதில் முதல் பணி - ஆதாரங்களை அடையாளம் காணல் ஆகும்
இந்தியாவின் வளங்களின் வகைகள்
இந்த ஆதாரங்களின் சரியான பயன்பாடானது பொருளாதார ஆதாரங்களான - சேமிப்பு, முதலீட்டு மூலதனம், வரி ஆகியவற்றிற்கு வழிவகுக்கிறது. ஆதாரங்களை அணிதிரட்டிப் பார்க்கையில், பொருளாதார வளங்களை (நிதி வளங்கள்) அணிதிரட்டி ஆய்வு செய்யப்பட வேண்டும்.
இயற்கை வளங்களை அணிதிரட்டுதல்
இந்தியா கொள்கை சிக்கல்கள் காரணமாக போதுமான இருப்புக்களை வைத்திருக்கும் நாடு என்றாலும், நிலக்கரி மற்றும் இரும்பு இறக்குமதி செய்கிறது.இது இந்தியாவின் நடப்பு கணக்கு பற்றாக்குறையை அதிகரித்து வருகிறது.
மனித வளங்களை அணிதிரட்டுதல்
இந்தியாவின் வளர்ச்சிக்கான மனித திறனை பயன்படுத்த ஏதுவாக அமைக்க வேண்டும் .உண்மையில், 125 கோடி மக்கள் வாழும் நாட்டில், இந்தியா இப்போது அதன் மனித வளத்தை இன்னும் அதிகமாகக் காண்கிறது. மக்கள்தொகைப் பங்கீடு இந்தியாவுக்கு ஆதரவாகவும் உள்ளது.
நிதி வளங்களை அணிதிரட்டுதல்
ஒரு நாடு வளர வேண்டும் என்றால், அதிகமான பொருட்கள் மற்றும் சேவைகள் தயாரிக்கப்பட வேண்டும். உற்பத்தி துறை, தனியார் துறை அல்லது PPP முறையில் செய்ய முடியும். அதற்காக, ஒரு நாட்டின் பொருளாதார ஆதாரங்கள் திரட்டப்பட வேண்டும்.
இந்தியாவில், நல்ல சேமிப்பு விகிதம் இருந்தாலும், உள்நாட்டு முதலீடு குறைவாக உள்ளது. தங்கம் மற்றும் நுகர்வோர் போன்ற நீடித்த உற்பத்திச் சொத்துக்களை இந்தியர்கள் முதலீடு செய்கின்றனர். இந்தியா வளர வேண்டும் என்றால், விவசாயம், உற்பத்தி அல்லது சேவைகளில் அதிக முதலீடுகள் இருக்க வேண்டும்.
ஆதாரங்களை அணிதிரட்டுவதற்கான சிக்கல்கள்
இயற்கை வளங்கள், மனித வளங்கள் மற்றும் நிதி ஆதாரங்களை அணிதிரட்டுதல் ஆகியவற்றை உள்ளடக்கிய அனைத்து சிக்கல்களையும் சிக்கல்களையும் உள்ளடக்கிய வளங்களை ஒருங்கிணைப்பதில் சிக்கல்கள் உள்ளன.
குறிப்பாக உள்நாட்டு ஆதார திரட்டுதல் (DRM) ஏன் முக்கியம்?
பரந்த வறுமையை எதிர்கொள்ளும் குறைந்த வருமானம் உள்ள நாடுகளில், உள்நாட்டு வளங்களை திரட்டுவது குறிப்பாக சவாலானது, இது வெளிநாட்டு உதவி, வெளிநாட்டு நேரடி முதலீடு, ஏற்றுமதி வருவாய் மற்றும் பிற வெளி வளங்களை நம்புவதற்கு வளரும் நாடுகளுக்கு வழிவகுத்துள்ளது.ஆயினும்கூட DRM க்கு அதிக முக்கியத்துவம் கொடுக்கும் கட்டாயக் காரணங்கள் உள்ளன.
<references group="https://www.clearias.com/indian-economy-mobilization-of-resources/" responsive="" />
பகுப்பு:வளங்கள்
அரூர் ஊராட்சி
அரூர் ஊராட்சி (Aroor Gram Panchayat), தமிழ்நாட்டின் நாமக்கல் மாவட்டத்தில் உள்ள மோகனூர் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3354 ஆகும். இவர்களில் பெண்கள் 1675 பேரும் ஆண்கள் 1679 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெர்த்தா காசிரீஸ்
பெர்த்தா காசிரீஸ் (Berta Isabel Cáceres Flores, ; 4 மார்ச் 1971, 1972, or 1973 – 3 மார்ச் 2016) என்பவர் நடு அமெரிக்க நாடான ஹொண்டுராஸ் நாட்டைச் சேர்ந்த ஒரு சுற்றுச்சூழல் செயற்பாட்டாளர் மற்றும் லென்கா பழங்குடியினத் தலைவர், மற்றும் ஹோண்டுராஸ் பாப்புலர் மற்றும் பழங்குடி அமைப்புகளின் கவுன்சிலின் (COPINH). இணை நிறுவனர் மற்றும் ஒருங்கிணைப்பாளர் ஆவார். பழங்குடி மக்களின் வாழ்வாதாரத்துக்கு அச்சுருத்தலாகவும், அவர்கள் புனிதமானது என்று கருதும் குவால்கர்க் ஆற்றின் குறுக்கே கட்ட திட்டமிடப்பட்ட அருவா ஜர்கா அணைத் திட்டத்தை எதிர்த்து பூர்வகுடி மக்களை ஒருங்கிணைத்து போராடி அணைத் திட்டத்தை தற்காலிகமாக நிறுத்தவைத்தார். இதற்காக 2015 ஆண்டு சுற்றுச்சூழல் பணிக்காக வழங்கப்படும் கோல்டுமேன் சுற்றுச்சூழல் விருதைப் பெற்றார்.
இதையும் காண்க
மேக்சிமா ஆக்கூன்யா த சாப்
வெளி இணைப்புகள்
பெர்த்தா காசிரீஸ் படுகொ﻿லை எழுப்பும் சுற்றுச்சூழல் கேள்விகள்
மேற்கோள்கள்
பகுப்பு:1973 பிறப்புகள் பகுப்பு:2016 இறப்புகள் பகுப்பு:ஹொண்டுராஸ் சுற்றுச்சூழல் செயற்பாட்டாளர்கள் பகுப்பு:கொலை செய்யப்பட்ட மனித உரிமைச் செயற்பாட்டாளர்கள்
சென் நசேர் திடீர்த்தாக்குதல்
சாரியட் நடவடிக்கை (Operation Chariot) என்றழைக்கப்படும் சென் நசேர் திடீர்த்தாக்குதல் (St. Nazaire Raid) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு திடீர்த்தாக்குதல். மார்ச் 1942ல் நடந்த இந்தத் தாக்குதலில் நேச நாட்டுப் படைகள் நாசி ஜெர்மனியின் ஆக்கிரமிப்பிலிருந்த பிரான்சு நாட்டுத் துறைமுகம் சென் நசேர் மீது இத்தாக்குதலை நிகழ்த்தின. சென் நசேர் துறைமுகத்திலிருந்த நார்மாண்டி உலர் கப்பல்கூடத்தை செயலிழக்கச் செய்வதே இத்தாக்குதலின் நோக்கம்.
பிரித்தானியக் கடற்படையினரும், கமாண்டோக்களும் இணைந்து இத்தாக்குதலைத் திட்டமிட்டு நடத்தினர். மார்ச் 28, 1942ல் ஹெச். எம். எஸ் காம்பெல்டவுன் என்ற பழைய டெஸ்ட்ராயர் வகைப் போர்க்கப்பலை நார்மாண்டி கப்பல்கூடத்தின் கதவுகள் மீது மோதவிட்டனர். இதற்கடுத்த நாள் காம்பெல்டவுனில் மறைத்து வைக்கப்பட்டிருந்த வெடிகுண்டுகள் வெடித்து சிதறியதால் ஜெர்மனி படையினருக்குப் பெரும் உயிர்ச்சேதம் ஏற்பட்டது. காம்பெல்டவுன் கப்பல்கூடத்தின் மீது மோதும்போது ஜெர்மன் பாதுகாப்புப் படையினரிடையே குழப்பத்தை ஏற்படுத்த சிறு கமாண்டோ குழுக்கள் சென் நசேர் நகரம் முழுவதும் தாக்குதல்கள் நடத்தின. இந்த நடவடிக்கையின் விளைவாக நார்மாண்டி கப்பல்கூடம் பல ஆண்டுகளுக்கு செயலிழந்து போனது. வரலாற்றாளர்களால் இத்தாக்குதல் உலக திடீர்த்தாக்குதல்களுள் முதன்மையானதாகக் கருதப்படுகிறது.
பின்புலம்
1942ல் இரண்டாம் உலகப்போரில் நாசி ஜெர்மனியின் கை ஓங்கியிருந்தது. மேற்கு ஐரோப்பா முழுவதும் அதன் ஆக்கிரமிப்பில் இருந்தது. ஐக்கிய இராஜ்யம் மட்டும் ஜெர்மனியை வெற்றிகரமாக எதிர்த்து வந்தது. ஜெர்மனி கடற்படை, ஆக்கிரமிக்கப்பட்ட பிரான்சின் துறைமுகங்களிலிருந்து அட்லாண்டிக் சண்டையில் ஈடுபட்டிருந்தன. இச்சண்டையில் ஜெர்மனியின் நீர்மூழ்கிக் கப்பல்களும் போர்க்கப்பல்களும் அமெரிக்காவிலிருந்து பிரிட்டனுக்குத் தளவாடங்களை ஏற்றிவரும் சரக்குக்கப்பல் கூட்டங்களைத் தாக்கி மூழ்கடிக்க முயற்சி செய்து வந்தன. அவ்வாறு அவை பயன்படுத்திய துறைமுகங்களில் முக்கியமானது சென் நசேர். நார்மாண்டி கப்பல்கூடம் என்றழைக்கப்பட்ட சென் நசேர் உலர் கப்பல்கூடம் ஒன்றுதான் பிரான்சில் ஜெர்மனியின் பெரும் போர்க்கப்பல்களைப் பழுது பார்க்கும் அளவுக்குப் பெரியது. ஜெர்மனியின் ஆக்கிரமிலிருந்த ஐரோப்பாவின் அட்லாண்டிக் கரையோரத்தில் பெரும் போர்க்கப்பல்களைப் பழுதுபார்க்கும் வசதி கொண்ட வேறு துறைமுகங்கள் இல்லை. எனவே இந்த கப்பல்கூடத்தைத் தகர்த்து விட்டால் டிர்பிட்ஸ் போன்ற பெரும் ஜெர்மன் போர்க்கப்பலகள் அட்லான்டிக் கடலில் சுதந்திரமாகச் செயல்பட முடியாது.
நிகழ்வுகள்
இந்த திடீர்த்தாக்குதலுக்கு மூன்று முக்கிய இலக்குகள் நிர்ணயிக்கப்பட்டன:
நார்மாண்டி கப்பல்கூடத்தின் கதவுகளில் மோத ''ஹெச். எம். எஸ். காம்பெல்டவுன்'' என்ற பழைய கப்பல் தேர்வு செய்யப்பட்டது. ஒரு ஜெர்மானிய டெஸ்டிராயர் வகைக்கப்பலைப் போல அதன் தோற்றம் மாற்றப்பட்டது. அதன் மேல்தட்டில் பதுங்கியிருக்கும் கமாண்டோக்களை குண்டுவீச்சிலிருந்து பாதுகாக்க கவசங்கள் பொருத்தப்பட்டன. அதன் முன்புறத்தில் நான்கரை டன் வெடிமருந்து மறைத்து வைக்கப்பட்டது. 173 கமாண்டோ வீரர்கள் இந்த நடவடிக்கையில் பங்கேற்க ஏற்பாடானது. மார்ச் 26, 1942 அன்று காம்பெல்டவுன் மற்றுமிரு டெஸ்டிராயர் வகைக் கப்பல்களுடனும் பதினாறு சிறு படகுகளுடனும் ஃபால்மவுத் துறைமுகத்திலிருந்து புறப்பட்டது. மார்ச் 27 நள்ளிரவில் இச்சிறுபடை சென் நசேர் துறைமுகத்தை அடைந்தது. ஜெர்மன் பாதுகாப்புப் படையினரை ஏமாற்ற காம்பெல்டவுனில் ஜெர்மனியின் கடற்படைக் கொடி ஏற்றப்பட்டது. இதனால் ஏமாந்த ஜெர்மனி படைகள் பல முக்கியமான நிமிடங்கள் பிரிட்டிஷ் தாக்குதல் படையைத் தாக்காமல் விட்டனர். சிறிது நேரத்தில் குட்டு வெளிப்பட்டாலும் அதற்குள் காம்பெல்டவுன் நார்மாண்டி கப்பல்கூட கதவுகளை நோக்கி வெகுதூரம் முன்னேறி விட்டது. அதனுடன் வந்த மற்ற படகுகள் ஜெர்மன் பாதுகாப்பு நிலைகளின் மீது குண்டு மழை பொழிந்தன. கமாண்டோ குழுக்கள் சென் நசேர் நகரத்தினுள் ஊடுருவி ஆங்காங்கே நாசம் விளைவிக்கத் தொடங்கினர்.
மே 28, அதிகாலை 1.34 மணிக்கு காம்பெல்டவுன் நார்மாண்டி கப்பல்கூடத்தின் கதவுகளின் மீது மோதியது. அப்போது அது மணிக்கு 35 கி.மீ வேகத்தில் பயணம் செய்து கொண்டிருந்ததால் அதன் உந்தம் பல நூற்றுக்கணக்கான கிலோ வெடிமருந்தின் வெடிவிளைவுக்கு சமமாக இருந்தது. மோதிய வேகத்தில் 10 மீட்டர் வரை கப்பல்கூடத்தின் இரும்புக் கதவுகளை உள்நோக்கி நெளியச் செய்து நன்றாக சிக்கிக் கொண்டது. தாக்குதலில் முக்கியமான் இலக்கு நிறைவேறியதால் கமாண்டோக்களும் மற்ற கப்பல்களும் பின்வாங்கத் தொடங்கின. ஜெர்மன் அரண்வீரர்களின் கடுமையான எதிர்த்தாக்குதலால் பல சிறுபடகுகள் மூழ்கின; பெரும்பாலான கமாண்டோக்கள் கொல்லப்பட்டனர் அல்லது பிடிபட்டனர். ஃபால்மவுத்திலிருந்து புறப்பட்ட 16 சிறு படகுகளில் மூன்று மட்டுமே பத்திரமாகத் திரும்பி வந்து சேர்ந்தன. ஆனால் தாக்குதல் இத்துடன் முடிவடையவில்லை. மார்ச் 28, நண்பகலில் காம்பெல்டவுனில் மறைத்து வைக்கப்பட்டிருந்த நான்கரை டன் எடையுள்ள வெடிகுண்டுகள் வெடித்து சிதறின. நார்மாண்டி கப்பல்கூடம் முழுதும் தகர்க்கப்பட்டது. கூடத்தில் அப்போதிருந்த இரு ஜெர்மன் எண்ணெய்க் கப்பல்களும் தகர்க்கப்பட்டன. கப்பலைப் பார்வையிட வந்த ஜெர்மன் அதிகாரிகள், பார்வையாளர்கள் உட்பட 360 பேர் இந்த குண்டுவெடிப்பில் பலியானார்கள். இரு நாட்கள் கழித்து (மார்ச் 30ம் தேதி) பிரிட்டிஷ் டொர்பீடோ படகுகள் வீசிவிட்டுப் போயிருந்த தாமதத் திரி (delayed fuse) டோர்பீடோக்கள் சென் நசேர் நீர்மூழ்கிக்கப்பல் கட்டுந்தளங்களில் வெடித்துச் சிதறி அவற்றைத் தகர்த்தன. இதனால் சில நாட்கள் சென் நசேர் நகரில் பெரும் குழப்பம் நிலவியது.
விளைவுகள்
தகர்க்கப்பட்ட நார்மாண்டி கப்பல் கூடத்தை ஜெர்மானியர்களால் இரண்டாம் உலகப்போர் 1945ல் முடியும் வரை மீண்டும் செயல்பட வைக்க இயலவில்லை. இத்தாக்குதலின் விளைவாக ஹிட்லரும் அவரது தளவாட அமைச்சர் ஸ்பீரும் ஐரோப்பாவின் மேற்கு அரணான அட்லாண்டிக் சுவரை பலப்படுத்தத் தொடங்கினர். 1942ல் தொடங்கி பல்லாயிரக்கணக்கான பதுங்கு குழிகளும் அரண் நிலைகளும் மேற்குக் கடற்கரையோரமாக கட்டப்பட்டன. டிர்பிட்ஸ் போர்க்கப்பல் அட்லாண்டிக் கடலை அடையவேயில்லை. 1944ல் நார்வே கடலோரத்தில் பிரிட்டிஷ் விமானங்களால குண்டு வீசி மூழ்கடிக்கப்பட்டது.
சென் நசேர் திடீர்த்தாக்குதலில் ஈடுபட்ட 622 பிரிட்டிஷ் வீரர்களில் 233 பேர் மட்டுமே பத்திரமாக இங்கிலாந்து திரும்பினர். இத்தாக்குதலில் ஈடுபட்ட பலருக்கு பிரிட்டனின் உயரிய ராணுவ பதக்கங்கள் வழங்கப்பட்டன. ஃபால்மவுத் துறைமுகத்தில் இத்தீடீர்த்தாக்குதலின் நினைவு கூறும் வகையில் ஒரு நினைவுச்சின்னம் எழுப்பப்பட்டுள்ளது. காம்பெல்டவுன் கப்பலின் நினைவாக 1987ல் புதிதாக ஹெச். எம். எஸ். காம்பெல்டவுன் என்ற ஃபிரிகேட் வகைக் கப்பல் பிரிட்டிஷ் கப்பல்படையில் சேர்த்துக் கொள்ளப்பட்டது.
வெளி இணைப்புகள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1942 நிகழ்வுகள் பகுப்பு:பிரான்சின் வரலாறு பகுப்பு:ஐக்கிய இராச்சியத்தின் வரலாறு பகுப்பு:செருமன் வரலாறு
டப்பாங் கூத்து
டப்பாங் கூத்து இசையும் ஆட்டமும் கலந்த தமிழர் நாட்டார் கலை வடிவங்களில் ஒன்றாகும். இறப்பு வீடுகளில் இது வழங்கப்பட்டு வந்தாலும் இன்று இது ஒரு பரவலர் ஆட்டமும் இசையாகவும் மருவியுள்ளது. தமிழ் சினிமாவிலும் இது பிரபலமாக இருக்கின்றது.
வெளி இணைப்புகள்
பகுப்பு:இசை வகைகள் பகுப்பு:கூத்து
கீழக்கொளத்தூர் சன்னாசிகருப்பு கோயில்
கீழக்கொளத்தூர் சன்னாசிகருப்பு கோயில் தமிழ்நாட்டில் அரியலூர் மாவட்டம், கீழக்கொளத்தூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஊகோ சாவெசு
thumb ஊகோ ரஃபயெல் சாவெசு ஃபிரியாஸ் (Hugo Rafael Chavez Frias, ஜூலை 28, 1954 - மார்ச் 5, 2013) வெனிசுவேலாவின் 45வது அரசுத் தலைவர் ஆவார். தென் அமெரிக்க முதற்குடிமக்கள் பின்புலம் உள்ள முதல் சனாதிபதி இவர் ஆவார். இவர் ஒரு இடது சாரித் தலைவர் ஆவார். இவரது தத்துவ பின்புலத்தில், தலைமையில் வெனிஸ்வேலாவில் அமைந்த புரட்சியை பொலிவரியன் புரட்சி என்று குறிப்பிடுவர். பொலிவேரியப் புரட்சியின் தலைவராக இவர் மக்களாட்சி சோசியலிசம் இலத்தீன் அமெரிக்க நாடுகளின் ஒருங்கிணைப்பு மற்றும் வல்லதிகார எதிர்ப்பு போன்ற கோட்பாடுகளின் தனது சொந்த பார்வையை பரப்பி வந்தவர். இவர் தனது சமகால முதலாளித்துவத்தையும் ஐக்கிய அமெரிக்க நாடுகளின் வெளியுறவுக் கொள்கையையும் கடுமையாக எதிர்த்து வந்தவர். உலகில் உள்ள முற்போக்கு சக்திகளுக்கு உத்வேகமூட்டிய சாவேஸ் இன்றில்லை. குறுகிய காலமே வாழ்ந்து, அளப்பறிய சாதனை புரிந்த அவர் இன்றில்லை. அவர், போரற்ற உலகம், பசி, நோய், கல்லாமை இல்லாத சமத்துவ ஜனநாயக சமூகத்திற்காக போராடினார்.
ஆரம்பகால வாழ்க்கை
வறுமையின் காரணமாக சாவெசையும் அவரது‍ சகோதரரையும் பெற்றோர்கள் பாட்டி‍ வீட்டிற்கு‍ அனுப்பி வைத்தனர். அருகில் இருந்த தேவாலயத்தில் இருந்த பாதிரியாருக்கு‍ உதவியாளனாக வேலை செய்ததால் படிப்பிற்கு இடைஞ்சலில்லாமல் பள்ளி பருவம் கழிந்தது‍ அவருக்கு.